《满庭芳》
明代·吴宗达

蕉长青笺，笋抽斑管，闷怀欲写无多。鸾台凤阁，心事久蹉跎。

小搆数篆茅屋，但傍取、千顷澄波。扁舟系，酒筒茶灶，随意泊烟萝。

知音三两客，朝朝暮暮，百遍相过。判冷吟闲醉，雅谑狂歌。

风雨不妨闭户，凭栏处、嫩蕊柔柯。君知否，才情标格，千载忆东坡。

作者简介：常州府武进人，字青门，一作字上宇，号青门。吴中行侄。万历三十二年进士，授编修。崇祯六年进建极殿大学士。七年改中极殿。时帝惩诸臣积玩，政尚严核，宗达调剂宽严间，裨益殊多。卒谥文端。